Суперхраните, с които да подсилите тялото си | Lifestore | Блог
Начало Факти за храната Суперхраните, с които да подсилите тялото си
Суперхраните, с които да подсилите тялото си
Навярно не е тайна за никого, че добрата физика се гради с добра храна. Храната ни служи по много начини, най-очевидните от които са да снабдява клетките ни с калории, за да имаме енергия да вършим каквото и да е. С подходяща храна нашето тяло получава сила и възстановява своите органи и тъкани, докато бедната на хранителни вещества храна води до редица здравословни проблеми. Ето защо в тази статия ще обърнем специално внимание на суперхраните.
Суперхраните – хит или мит
Напоследък все повече се говори за „суперхраните“, което за мнозина може би изглежда просто като маркетингов трик. Ето защо е добре да сме наясно какво всъщност представляват суперхраните, както и как една храна може да бъде определена като такава. Отговорът всъщност е много прост.
Суперхраните – това са онези храни, в които в малък обем е концентрирано голямо количество полезни вещества и които имат способността да подсилват имунната система. Тези храни се усвояват лесно от организма и дават голямо количество сила и енергия. За разлика от храните, които се консумират в голям обем, в един грам суперхрана се съдържат повече нутриенти и минерали в сравнение с цялото количество храна, с която обикновено се храните.
Суперхраните, които ще ни помогнат да подсилим тялото си
Синьозелените водорасли
Те като спирулина и хлорела са изключително богати на витамини, минерали и ензими, а също и на хлорофил. Те помагат за регулиране на хормоналния баланс, за детоксикация на организма, за изграждане на мускулна маса и усилване на издръжливостта при атлетите. Те ни дават завършен протеин и се абсорбират изключително лесно от тялото
Семената от чия
Те са богати на антиоксиданти и протеини, и са най-добрият растителен източник на Омега-3 незаменими мастни аминокиселини. Лесно се храносмилат и абсорбират от организма, подобряват възстановителните процеси и увеличават издръжливостта. Самото име, „чия“, означава „сила“ на езика на маите, които са ги използвали за повече издръжливост в битки или са ги давали на своите вестоносци, които са тичали хиляди километри по планинските склонове на Андите.
Годжи берито са малки червени плодчета, известни като китайската храна на дълголетието. Те са мощни антиоксиданти, богати на протеини, витамини и минерали. Увеличават издръжливостта и помагат за възстановяването на тялото. Преди тренировка просто вземете шепа годжи бери, за да подсилите своето тяло.
Коренът от мака има възстановяващ ефект и се използва за увеличаване на енергията, либидото и облекчаване на физическата и психическата умора. Богат е на протеини и спомага за увеличаване на мускулната сила.
Конопеното семе е една от най-балансираните храни за човешка консумация, в него се съдържат всички незаменими аминокиселини в перфектната пропорция 3:1 между Омега-3 и Омега-6. Богато е на минерали като калций, желязо, фосфор, магнезий, натрий и витамин Е, а конопеният протеин е една от най-добрите добавки за атлети, които искат да изградят красиво и мускулесто тяло по естествен и здравословен начин.
Това е билка, използвана в древната индийска наука за здравето Аюрведа. Тя укрепва имунната система, физическите и психическите ни сили. Съдържа алкалоиди и стероидни лактони, помага за увеличаване на мускулната сила и възстановяването след натоварване. Помага при безсъние и стрес.
Това са морави плодове, които произхождат от Амазонската джунгла и които напоследък набират все по-голяма популярност като суперхрана за повече енергия, сила и издръжливост. Те са мощен антиоксидант и притежават пълния комплекс от незаменимите мастни аминокиселини.
Предишна статияПечена паста пенне с 3 вида сирена
Следваща статияРецепта за италиански козунак